जलभराव से आवागमन बाधित
माजरीकलां| गंडालागांव के आम रास्ते में जलभराव लोगों के लिए परेशानी का सबब बना हुआ है। ग्रामीणों ने बताया कि बस स्टैंड से गांव में प्रवेश वाले मुख्य रास्ते के हालत काफी बदतर हो चुके है। दोनों तरफ नालियां अवरूद्ध रहने के कारण घरों के पानी से मार्ग कीचड़ और फिसलन से सराबोर रहता है। आये दिन राहगीर यहां दुर्घटनाग्रस्त होते रहते हैं। आम रास्ते में बह रहे पानी निकासी के लिए कोई व्यवस्था नहीं है। जिसके चलते मजबूरन लोगों को रोज मर्रा के काम के लिए कीचड़ और फिसलन से रूबरू होना पड़ता है। गांव स्थित पंजाब नेशनल बैंक, बीएसएनएल टेलीफोन एक्सचेंज, डाकघर और मुख्य बाजार में प्रवेश बस स्टैंड पर जाने का यही आम रास्ता है। यहां से रोजाना दर्जनभर गांवों के ग्रामीणों सहित स्कूली छात्र-छात्राएं का आवागमन रहता है। ग्रामीणों ने उपखंड अधिकारी से समस्या समाधान की मांग की है।
माजरीकलां. रास्ते में भरा पानी हुई फिसलन।
bho_Deva hin_Deva hin_Deva